**ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ**

Центар за стране језике на свом састанку 30.01.2018. год. дао је сагласност на следећу

**О Д Л У К У**

# О ОЦЕНИ РЕЗУЛТАТА НАУЧНОГ, ИСТРАЖИВАЧКОГ ОДНОСНО УМЕТНИЧКОГ РАДА КАНДИДАТА

Кандидаткиња Ивана Шоргић објавила је у периоду од претходног избора до данас пет научних радова у часописима и зборницима са националних и међународних конференција, од којих један припада категорији М14, један категорији М24, два имају категорију М33, док један спада у категорију М51. Ивана Шоргић је до сада излагала на четири домаћа и међународна скупа.

У научним радовима кандидаткиња се фокусира на последице језичког контакта између енглеског и српског језика, нарочито у комуникацији на интернету, као и различите когнитивне аспекте језика. Кандидаткиња се чак одважила и на покушај интердисциплинарног, психо-лингвистичког истраживања, које се бави увек актуелном темом утицаја учења другог језика на когнитивне способности. Како у научној заједници око већине ових тема нема консензуса, кандидаткиња даје допринос научној дебати кроз обраду корпуса или одговра испитаника са сопственог говорног подручја.

Ивана Шоргић је студенткиња Докторских академских студија на Филозофском факултету Универзитета у Нишу, где је на првој години остварила просек 10,00 са тренутно положеним испитима.

На основу наведеног, кандидаткиња Ивана Шоргић испунила је услове за радно место наставник страног језика за ужу научну област Англистика (Енглески језик на нематичним департманима), те јој се **даје се позитивна оцена** за  постигнуте резултате како у научно-истраживачком, тако и у стручном раду.

У Нишу, 30.01.2018. Управница Центра

Проф. др Савка Благојевић

**ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ**

Центар за стране језике на свом састанку 30.01.2018. год. дао је сагласност на следећу

**О Д Л У К У**

# О ОЦЕНИ АНГАЖОВАЊА КАНДИДАТА У РАЗВОЈУ НАСТАВЕ И РАЗВОЈУ ДРУГИХ ДЕЛАТНОСТИ ВИСОКОШКОЛСКЕ УСТАНОВЕ

Кандидаткиња Ивана Шоргић од 2012. год. ради као предавач на Филозофском факултету у Нишу, у Центру за стране језике. У настави користи савремене методе подучавања, примењујући ефикасне начине и парадигме усвајања страних језика. Њен рад се одликује високом стручношћу и модерним приступом у настави немачког језика, што доприноси целокупном развоју наставе страних језика на Факултету.

Кандидаткиња Ивана Шоргић до краја 2017. била је ангажована као технички секретар научног часописа *Facta Universitatis, Series: Linguistics and Literature* категорије M51, у оквиру кога је обављала кореспонденцију са ауторима научних чланака, преводила резимее и вршила проверу плагирања датих радова.

Кандидаткиња често учествује у спровођењу пријемних испита на Департману за Англистику. Током три године била је и члан Наставно-научног већа Филозофског факултета.

На основу наведених разлога Веће Центра за стране језике даје кандидаткињи Ивани Шоргић **позитивну оцену** за ангажовање у развоју наставе и других делатности факултета.

У Нишу, 30.01.2018. Управница Центра

Проф. др Савка Благојевић

**ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ**

Центар за стране језике на свом састанку 30.01.2018. год. дао је сагласност на следећу

**О Д Л У К У**

# О ОЦЕНИ РЕЗУЛТАТА ПЕДАГОШКОГ РАДА КАНДИДАТА

Кандидаткиња Ивана Шоргић поседује вишегодишње педагошко искуство, најпре као наставник у неколицини приватних школа страних језика, затим као предавач на Алфа универзитету, а од 2012. год. И као наставник страног језика на Филозофском факултету у Нишу, у оквиру Центра за стране језике, када је изабрана у звање предавач за предмете Енглески језик 1, 2, 3 и 4. Кандидаткиња је најпре била замена на Департману за Социологију, као и Департманима за србистику и историју. Од 2014. године пребачена је на Департман за новинарство, а затим и Департман за комуницирање и односе с јавношћу, на којима предаје и данас.

Поседује стручне компетенције за педагошки рад у преношењу језичких знања, подучавању стратегијама учења и развијању комуникативних компетенција студената. У свом раду полази од искустава и потреба студената, има комуникативан и интерактиван приступ настави и примењује разноврсне активности и комбинује различите стилове подучавања и учења. Критеријуми оцењивања су објективни, транспарентни и засновани на евалуацији која проистиче из начина и метода рада. Ивана Шоргић има одличну сарадњу са студентима и пружа им подршку и помоћ у усавршавању како у редовном студијском програму тако и ван њега.

У оквиру докторских студија кандидаткиња Ивана Шоргић бави се истраживањима повезаним са наставом страних језика, из области превођења и примењене лингвистике.

Кандидаткиња имплементира сва стечена теоријска знања у раду са студентима, и доприноси у великој мери осавремењавању наставе језика на департманима на којима је радила у протеклом изборном периоду.

На основу увида у педагошки рад Иване Шоргић може се закључити да се ради о компетентном и преданом  наставнику, на основу  чега Веће Центра за стране језике **даје позитивну оцену за резултате педагошког рада.**

У Нишу, 30.01.2018. Управница Центра

Проф. др Савка Благојевић